શરીર એટલું દુખતું કે પાટિયા પર સૂવા માટે આડા પડીએ તો ઊંઘ આવવાને બદલે આખું શરીર દુખવા માંડતું ને તાવ ભરાતો…કોલુ (ઘાણીમાં તેલ કાઢવા માટે ફેરવવો પડતો લાકડાનો દાંડો) ફેરવતી વખતે પરસેવાથી તરબોળ થયેલા શરીર પર ઊડી રહેલો તે ભૂસો, પીસાઈ-પીસાઈને નીકળતો એ લોટ તેમજ કચરા વડે ગંદું બનેલું ઉઘાડું શરીર…નહાવા માટે મર્યાદિત અને સમુદ્રનું ખારું પાણી…રાત્રે કેદીને છ-સાત વાગ્યે પૂરી દેવાતો અને સવારે છ વાગ્યે ખોલવામાં આવતો.